[{"text_idx": "#000001", "text": "La 18-an de oktobro en la Zaozhuang-a Universitato okazis ceremonio por festi la fondig\u0302on de Esperanto-konsilio de la universitato kaj funkciig\u0302on de la unua klaso de Esperanto-fako. En g\u0302i partoprenis gvidantoj de C\u0302ina Esperanto-Ligo kaj El Popola C\u0302inio, kaj ankau\u0306 gvidantoj, instruistoj kaj lernantoj de Zaozhuang-a Universitato. Post longa preparo, la Esperanto-fako finfine estis sukcese lanc\u0302ita en la universitato. Dum la sekvaj 4 jaroj, la 25 lernantoj lernos Esperanton, la anglan lingvon kaj aliajn fakajn kaj fundamentajn sciojn. Prof-ro Li Weilun, emerita profesoro de la Pekina Lingva kaj Kultura Universitato estas invitita kiel instruisto pri gramatiko kaj fonetiko por la unua semestro."}, {"text_idx": "#000002", "text": "En la kunveno fondig\u0302is la Esperanto-konsilio konsistanta el 20 anoj el la universitato, esperanto-asocioj kaj fakaj organizoj de Esperanto, nome C\u0302ina Esperanto-Ligo, El Popola C\u0302inio kaj C\u0302ina Radio Internacia. La konsilio estas gvidata de s-ro Chen Haosu, honora prezidanto de C\u0302ina Esperanto-Ligo, kiu laboras por esplori kaj antau\u0306enpus\u0302i la lernigon de Esperanto por la sekvaj jaroj en la universitato. Lau\u0306plane la lernantoj diplomig\u0302os en la jaro 2021."}]